Publication: Magyar Közlöny
Issue: MK-2003-135 (Year: 2003, Number: 135)
Era: 1990-2004
Section: Az Alkotmánybíróság a 66/2002. (XII. 17.) AB határozatában rámutatott arra, hogy a községek közigazgatási
Paragraph Index: 1118

3. Az indítvány hivatkozik arra is, hogy a vitatott rendelkezés azért sem felel meg a jogbiztonság követelményének, mert olyan szabály alkalmazását írja elõ, amely az Ötv. hatálybalépése elõtt elrendelt községalakítás esetén nem értelmezhetõ. A szabályozás olyan fogalmi pontatlanságo- 2003/135. szám kat tartalmaz, amely jogalkalmazói bizonytalanságot teremt. Az Alkotmánybíróság álláspontja szerint a támadott rendelkezés megfelel a normavilágosság követelményeinek, így a jogbiztonság alkotmányos követelményét nem sérti. Az a tény, hogy sem az Ötv. hatálybalépése elõtti jogszabályok, sem az Ötv. és a Tszt. nem használják a „községgé nyilvánítás” fogalmat, nem jelenti azt, hogy az, e jogszabályok tükrében nem értelmezhetõ. A vitatott szabály fogalomhasználata éppen a függõ helyzet jelzésére szolgál, azt fejezi ki, hogy a hatálya azokra az ügyekre terjed ki, amelyekben az érintett település községgé nyilvánítása megtörtént, azaz elnyerte a községi jogállást, de a községgé alakítása — a közigazgatási terület meghatározásának hiányában — nem tekinthetõ befejezettnek. Ugyancsak nem tekinthetõk határozatlannak a bírósághoz fordulás feltételeit meghatározó fogalmak sem. Az Ötv. hatálybalépését megelõzõen a község közigazgatási területének meghatározása nem az érintett tanácsok megállapodásának tárgya volt, de az Ötv. hatálybalépését követõen megnyílt a lehetõség a jogutód önkormányzatok számára, hogy megállapodásban rendezzék területi vitájukat. Nem helytálló az indítványozónak az a megállapítása sem, hogy az Ötv. hatálybalépése elõtt területszervezési ügyben nem születhetett jogerõs döntés sem, mert a területszervezési döntések nem minõsültek hatósági döntésnek, így ellenük a jogorvoslat kizárt volt. A Tt. rendszerében a községalakítás tárgyában a NET által hozott döntés és a megyei tanács által a közigazgatási terület megosztásának tárgyában hozott határozat valóban nem minõsült hatósági döntésnek. Azonban ez nem jelenti azt, hogy e határozatok tekintetében a jogerõs döntés fogalma értelmezhetetlen. A jogerõs döntés e tekintetben a továbbiakban már nem vitatható, végrehajtható határozatot jelent a község közigazgatási területének meghatározásáról. Mindezek alapján az Alkotmánybíróság megállapította, hogy a Tszt. 21. § (1) bekezdésének alkotmányellenessége az Alkotmány 2. § (1) bekezdésében szabályozott jogállamiságból folyó jogbiztonság követelményének megsértése miatt nem állapítható meg.

Source: https://magyarkozlony.hu/hivatalos-lapok/de8b3a6253b64182053c672b53f02744c8672bce/dokumentumok/08aff207c8016d927976b248053547323a97ce43/letoltes